Alphonse Lequeutre

Alphonse Adelson Hippolyte LEQUEUTRE (n. en Parizo la 9-an de majo 1829, kie li mortis la 26-an de junio 1891Base Léonore), estis franca pireneista montogrimpisto.

 Biografio 
Li estis ĉefa komizo ĉe la Ministerio pri Mararmeo kaj Kolonioj, kiam li en 1869 malkovris la Pireneojn dum kuracado en Barèges. Kvankam li ekkonis pireneismon malfrue, li rapide famiĝis pro elstaraj ekskursoj. « Li tute ne konis la monton kaj ne ŝajnis esti destinita por ĝi : malsaneca, haŭto lakte-pala, malabunda kaj senkolora hararo, angora brusto. Ĉirkaŭ kvardekjara, li bezonis kuracadon kaj iris al la Milita Hospitalo de Barèges… La pasio por la Pireneoj kaptis lin. Li ekpraktikis suprenirojn kaj montris sin fulma marŝanto. La nekonata oficisto baldaŭ fariĝis fama pireneistoHenri Beraldi, Cent jaroj en la Pireneoj. »

 Pireneoj 
En 1864, li supreniris la pinton Munia el la kresto, ekde la montopasejo Sède, kun la gvidisto Henri Paget, kromnomita Chapelle.

Li plenumis plurajn ekskursojn kun Henry Russell kaj Charles Packe. Li membriĝis ĉe la societo Ramond. En Parizo, li partoprenis la kreadon de la Franca Alpa Klubo kaj estis membro de ĝia estraro.

En 1869, li atingis la pinton Gerbats kun Chapelle, kaj poste la pinton Allanz per nova vojo. En 1870, li sole supreniris la pinton Maucapéra.

En 1875, de la 26-a ĝis la 30-a de aŭgusto, li faris kun Franz Schrader kaj la gvidistoj Henri Passet kaj Pierre Pujo vojaĝon ĉirkaŭ la monto Perdu. Li unue vizitis la kanjonon de Mascún, en Alta Aragono. Tiu sama jaro, li publikigis sian Guide de Barèges, kaj la sekvan jaron, la Guide de Saint-Sauveur et de Gavarnie. Li ankaŭ kunlaboris en la redaktado de la vojaĝaj gvidlibroj Joanne.

 Referencoj 

Kategorio:Francaj montogrimpistoj
Kategorio:Pireneistoj